Η κυρία Νίνα κι ο κύριος Νικήτας, οι γονείς της Στέλλας, μας υποδέχθηκαν με χαμόγελο, κίτρο κι ανοιχτές αγκαλιές στον κήπο τους. Η Στέλλα κράτησε επαφή μαζί μας ηλεκτρονικά και μας βοήθησε μέχρι κι ενοικιαζόμενο αυτοκίνητο σε λογική τιμή να βρούμε σε μέρες πολύ δημοφιλείς λόγω του μίνι καύσωνα αργά το Σεπτέμβριο. Το διαμέρισμα διέθετε όλες τις ανέσεις, μέχρι και πετσέτες κι ομπρέλα για τη θάλασσα. Μόνο με τα μαγιώ μας περπατούσαμε στην πολύ κοντινή παραλία για μπάνιο δυο φορές τη μέρα και τρώγαμε στα κοντινά εστιατόρια, με αγαπημένο μας εκείνο του Γιαννούλη. Μας έκανε εντύπωση η ζεστασιά κι η ευγένεια όπου κι αν πήγαμε στην περιοχή. Ήταν η επιθυμία μας να έχουμε αυτό το περιορισμένο καθημερινό τελετουργικό ξεκούρασης - το είχαμε ανάγκη κι εδώ το βρήκαμε. Ωστόσο, με αυτοκίνητο θα ήταν πολύ εύκολο να επισκεφθεί κανείς άλλες παραλίες, την πρωτεύουσα με πολλούς διαθέσιμους χώρους στάθμευσης, αλλά και το υψόμετρο, την ιδιαίτερη βλάστηση και τη μοναδική γαλήνη / ησυχία στο κέντρο του νησιού.